CELEX: 32011D0251
Language: lt
Date: 1303084800000
Title: 2011/251/ES: 2011 m. balandžio 18 d. Komisijos įgyvendinimo sprendimas, kuriuo iš dalies keičiamas Sprendimas 2009/766/EB dėl 900 ir 1800 MHz dažnių juostų suderinimo antžeminėms sistemoms, kuriomis galima teikti Europos masto elektroninių ryšių paslaugas Bendrijoje (pranešta dokumentu Nr. C(2011) 2633)  Tekstas svarbus EEE

27.4.2011   
            
            
               LT
            
            
               Europos Sąjungos oficialusis leidinys
            
            
               L 106/9
            
         KOMISIJOS ĮGYVENDINIMO SPRENDIMAS
   2011 m. balandžio 18 d.
   kuriuo iš dalies keičiamas Sprendimas 2009/766/EB dėl 900 ir 1 800 MHz dažnių juostų suderinimo antžeminėms sistemoms, kuriomis galima teikti Europos masto elektroninių ryšių paslaugas Bendrijoje
   (pranešta dokumentu Nr. C(2011) 2633)
   (Tekstas svarbus EEE)
   (2011/251/ES)
   
      EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
   kadangi:
   
               (1)
            
            
               Komisijos sprendimu 2009/766/EB (2) siekiama suderinti 900 MHz juostos prieinamumo ir jos veiksmingo naudojimo technines sąlygas laikantis 1987 m. birželio 25 d. Tarybos direktyvos 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje (3), taip pat 1 800 MHz juostos naudojimo antžeminėms sistemoms, kuriomis naudojantis galima teikti elektroninių ryšių paslaugas, technines sąlygas.
            
         
               (2)
            
            
               Valstybės narės svarstė, kaip veiksmingai naudoti 900 MHz ir 1 800 MHz juostas siekiant apimti daugiau technologijų, kartu imantis tinkamų priemonių techniniam suderinamumui su GSM sistema ir UMTS sistema, kaip apibrėžta Direktyvoje 87/372/EEB, užtikrinti.
            
         
               (3)
            
            
               2009 m. birželio 15 d. Komisija pagal Sprendimo Nr. 676/2002/EB 4 straipsnio 2 dalį įgaliojo Europos pašto ir telekomunikacijų administracijų konferenciją (toliau – CEPT) nustatyti technines sąlygas, kuriomis būtų suteikta galimybė 900 MHz ir 1 800 MHz juostas naudoti LTE (angl. Long Term Evolution) ir galbūt kitoms technologijoms.
            
         
               (4)
            
            
               Pagal įgaliojimą parengtas CEPT atsakymas išdėstytas CEPT 40 ir 41 ataskaitose. Tose ataskaitose daroma išvada, kad LTE ir WiMAX (angl. Worldwide Interoperability for Microwave Access) sistemas būtų galima pradėti naudoti 900 MHz ir 1 800 MHz juostose, taikant tinkamas susijusių nešlių kanalų kraštų atskyrimo vertes.
            
         
               (5)
            
            
               CEPT 41 ir 42 ataskaitose pateikta informacijos dėl aukštesniais kaip 960 MHz dažniais veikiančių UMTS, LTE bei WiMAX ir oro navigacijos sistemų sambūvio ir rekomendacijos, kaip sumažinti trukdžius.
            
         
               (6)
            
            
               Pagal CEPT suteiktą įgaliojimą atlikto darbo rezultatai turėtų būti taikomi Sąjungoje, o iš valstybių narių turėtų būti reikalaujama juos kuo anksčiau įgyvendinti, nes rinkos poreikis šiose juostose diegti LTE ir WiMAX didėja. Be to, valstybės narės turėtų užtikrinti, kad UMTS, LTE ir WiMAX užtikrintų reikiamą gretimose juostose veikiančių sistemų apsaugą.
            
         
               (7)
            
            
               Europos telekomunikacijų standartų institutas (toliau – ETSI) baigia rengti darniuosius standartus EN 301908–21 ir EN 301908–22, kuriais siekiama sudaryti atitikties 1999 m. kovo 9 d. Europos Parlamento ir Tarybos direktyvos 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (4) 3 straipsnio 2 daliai prielaidą.
            
         
               (8)
            
            
               Todėl Sprendimo 2009/766/EB priedas turėtų būti atitinkamai iš dalies pakeistas.
            
         
               (9)
            
            
               Šiame sprendime numatytos priemonės atitinka Radijo spektro komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2009/766/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. balandžio 18 d.
      
         
            Komisijos vardu
         
         Neelie KROES
         
            Pirmininko pavaduotoja
         
      
   
   
      (1)  OL L 108, 2002 4 24, p. 1.
   
      (2)  OL L 274, 2009 10 20, p. 32.
   
      (3)  OL L 196, 1987 7 17, p. 85.
   
      (4)  OL L 91, 1999 4 7, p. 10.
   PRIEDAS
   
      
         „PRIEDAS
         
            3 STRAIPSNYJE IR 4 STRAIPSNIO 2 DALYJE NURODYTŲ ANTŽEMINIŲ SISTEMŲ SĄRAŠAS
         
         Šie techniniai parametrai taikomi kaip viena iš svarbiausių sąlygų, būtinų gretimų tinklų sambūviui užtikrinti kai dėl tokių tinklų nesudaryta dvišalių arba daugiašalių susitarimų, neatmetant galimybės taikyti mažiau griežtus techninius parametrus, jei dėl jų susitaria tokių tinklų operatoriai.
         
                     Sistemos
                  
                  
                     Techniniai parametrai
                  
                  
                     Įgyvendinimo terminai
                  
               
                     UMTS, atitinkanti ETSI paskelbtus UMTS standartus, visų pirma EN 301908–1, EN 301908–2, EN 301908–3 ir EN 301908–11
                  
                  
                     
                                 1.
                              
                              
                                 Dviejų gretimų UMTS tinklų nešlių atskyrimas ne mažiau kaip 5 MHz.
                              
                           
                                 2.
                              
                              
                                 Gretimų UMTS tinklo ir GSM tinklo nešlių atskyrimas ne mažiau kaip 2,8 MHz.
                              
                           
                  
                     2010 m. gegužės 9 d.
                  
               
                     LTE, atitinkanti ETSI paskelbtus LTE standartus, visų pirma EN 301908–1, EN 301908–13, EN 301908–14 ir EN 301908–11
                  
                  
                     
                                 1.
                              
                              
                                 Gretimų LTE tinklo ir GSM tinklo LTE kanalo krašto ir GSM nešlio kanalo krašto dažninis atskyrimas ne mažiau kaip 200 kHz.
                              
                           
                                 2.
                              
                              
                                 Gretimų LTE tinklo ir UMTS tinklo LTE kanalo krašto ir UMTS nešlio kanalo krašto dažninio atskyrimo nereikalaujama.
                              
                           
                                 3.
                              
                              
                                 Dviejų gretimų LTE tinklų LTE kanalų kraštų dažninio atskyrimo nereikalaujama.
                              
                           
                  
                     2011 m. gruodžio 31 d.
                  
               
                     WiMAX, atitinkanti ETSI paskelbtus WiMAX standartus, visų pirma EN 301908–1, EN 301908–21 ir EN 301908–22
                  
                  
                     
                                 1.
                              
                              
                                 Gretimų WiMAX tinklo ir GSM tinklo WiMAX kanalo krašto ir GSM nešlio kanalo krašto dažninis atskyrimas ne mažiau kaip 200 kHz.
                              
                           
                                 2.
                              
                              
                                 Gretimų WiMAX tinklo ir UMTS tinklo WiMAX kanalo krašto ir UMTS nešlio kanalo krašto dažninio atskyrimo nereikalaujama.
                              
                           
                                 3.
                              
                              
                                 Dviejų gretimų WiMAX tinklų WiMAX kanalų kraštų dažninio atskyrimo nereikalaujama.
                              
                           
                  
                     2011 m. gruodžio 31 d.“